KVALIFIKAČNÁ SKÚŠKA 

Termín konania kvalifikačnej skúšky:  27. a 28. marca 2019
Čas konania kvalifikačnej skúšky: 8:15 hod. - 16:00 hod.
Miesto konania kvalifikačnej skúšky:  Vzdelávacie priestory Ministerstva financií SR, Kýčerského ul., Bratislava

Okruhy tém, ktoré obsahuje kvalifikačná skúška:

1.	Zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov
2.	Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov
3.	Zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov
4.	Zákon č. 431/2002 Z. z. o účtovníctve v znení neskorších predpisov
5.	Zákon č. 358/2015 Z. z. o úprave niektorých vzťahov v oblasti štátnej pomoci a minimálnej pomoci 
6.	Zákon č. 278/1993 Z. z. o správe majetku štátu v znení neskorších predpisov
7.	Zákon č. 71/1967 Zb. o správnom konaní (správny poriadok) v znení neskorších predpisov
8.	Zákon č. 292/2014 o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov
9.	Postupy pre výkon vládneho auditu medzinárodných zdrojov na programové obdobie 2014 – 2020
10.	Postupy pre výkon vládneho auditu vlastných zdrojov SR
11.	Metodické usmernenie k postupom pre vnútorný audit
12.	Medzinárodné štandardy pre profesionálnu prax interného auditu

Písomnú žiadosť o vykonanie kvalifikačnej skúšky doručí uchádzač Ministerstvu financií SR najneskôr 15 pracovných dní pred termínom jej konania do podateľne Ministerstva financií SR alebo elektronicky na adresu skusky.audit@mfsr.sk.  Predseda skúšobnej komisie je oprávnený zrušiť termín kvalifikačnej skúšky v prípade, ak boli na Ministerstvo financií SR doručené menej ako tri písomné žiadosti o vykonanie kvalifikačnej skúšky a oprávnený predĺžiť termín konania kvalifikačnej skúšky v prípade vysokého počtu doručených písomných žiadostí o vykonanie kvalifikačnej skúšky. Prihláseným uchádzačom oznamuje zaradenie na kvalifikačnú skúšku tajomník skúšobnej komisie elektronicky. Podrobnosti o skúšobnej komisii 
a kvalifikačnej skúške upravuje Skúšobný poriadok na vykonanie kvalifikačnej skúšky, ktorý je zverejnený na webovom sídle Ministerstva financií SR.

Ospravedlnenie neúčasti:
1.	Ak sa uchádzač nemôže na kvalifikačnú skúšku dostaviť, ospravedlnenie svojej neúčasti písomne alebo elektronicky doručí na sekciu auditu a kontroly Ministerstva financií SR, najneskôr jeden deň pred termínom konania kvalifikačnej skúšky. 
2.	V prípade neúčasti na kvalifikačnej skúške, môže uchádzač na základe novej písomnej žiadosti o vykonanie kvalifikačnej skúšky vykonať kvalifikačnú skúšku v inom možnom termíne.

Kontakt:
Ing. Soňa Tyková
oddelenie metodiky vlastných zdrojov
odbor plánovania a metodiky 
sekcia auditu a kontroly
Ministerstvo financií SR
tel.: 02/ 5958 3119
e-mail: sona.tykova@mfsr.sk